מריאן ויליאמסון

מריאן דברה ויליאמסון (באנגלית: Marianne Deborah Williamson; נולדה ב-8 ביולי 1952) היא סופרת, מדריכה רוחנית ופעילה פוליטית יהודייה-אמריקאית. היא החלה את הקריירה המקצועית שלה כמנהיגה רוחנית של "הכנסייה של היום", כנסיית אחדות בוורן, מישיגן. ויליאמסון כתבה ספרים לעזרה עצמית. היא התפרסמה כשהשתתפה בתוכניתה של אופרה ווינפרי, ונודעה כ"יועצת הרוחנית" שלה.

אף שכיום היא מנהיגה רוחנית בקהילה נוצרית ו-עידן חדש, היא עדיין מציגה עצמה כיהודייה גם במובן הרוחני, ולגישתה היא מייצגת רוחניות אוניברסלית.

ויליאמסון התמודדה ללא הצלחה כעצמאית עבור מחוז הקונגרס ה-33 של קליפורניה בבית הנבחרים של ארצות הברית ב-2014, וסיימה במקום הרביעי עם 13.2% מהקולות. ויליאמסון הייתה מעורבת באופן פעיל בעבודת צדקה, והקימה ארגונים כמו "המרכז לחיים" ב-1987, פרויקט "אנג'ל פוד" ב-1989, ו-"ברית השלום" ב-1998. היא יושבת במועצת המנהלים של RESULTS, קבוצה ללא מטרות רווח המוקדשת למציאת פתרונות ארוכי-טווח לעוני. היא התמודדה על המועמדות הדמוקרטית לנשיאות בשנת 2020, בסופו של דבר נשרה ותמכה בברני סנדרס. היא מתמודדת בפריימריז לנשיאות של המפלגה הדמוקרטית ב-2024, מול הנשיא המכהן ג'ו ביידן.

המצע הנשיאותי של ויליאמסון קורא להפסיק את המלחמה בסמים, להעלות שכר מינימום, לשלם פיצויים על אי-צדק גזעני  (על עוולות העבר הרחוק כלפי אפרו-אמריקאים), טיפול בשינויי אקלים ויצירת משרד השלום האמריקאי. ב-7 בפברואר 2024, היא הודיעה שהיא משעה את מסע הבחירות שלה לאחר שקיבלה רק 2.9% מהקולות בפריימריז הדמוקרטית בנבאדה, אך ב-28 בפברואר 2024, נכנסה מחדש למירוץ לנשיאות לאחר שהושגה במקום השלישי בפריימריז הדמוקרטית במישיגן, וקיבלה 3% מהקולות.

 קריירה 
ויליאמסון חיברה ארבעה עשר ספרים, ארבע מהם נכללו ברשימת רבי-המכר של הניו יורק טיימס. פרויקט אנג'ל פוד  שייסדה, מספק משלוחי אוכל בהתנדבות לחולי איידס וחולים אחרים הכבולים לביתם בשל מחלתם.

ב-2014 ניסתה להתמודד כמועמדת עצמאית לקונגרס האמריקאי מטעם מחוז הבחירה ה-33 של קליפורניה  אך כשלה. היא הכריזה ב-9 בינואר 2019 על הקמפיין שלה  למועמדות מטעם המפלגה הדמוקרטית לנשיאות ארצות הברית בבחירות 2020. בינואר 2020 היא השעתה את הקמפיין ובפברואר העבירה את תמיכתה לברני סנדרס.

ב-23 בפברואר 2023 הכריזה ויליאמסון כי היא מתכוונת לשוב ולהתמודד בפריימריז של המפלגה הדמוקרטית לקראת הבחירות לנשיאות ארצות הברית 2024 מול הנשיא המכהן ג'ו ביידן. הקמפיין הרשמי הושק ב-4 במרץ 2023.

 ספרים 
 A Return to Love (1992)
 A Woman's Worth (1992)
 Illuminata: A Return to Prayer (1994)
 The Healing of America (1994)
 Emma & Mommy Talk to God (1996)
 Enchanted Love: The Mystical Power of Intimate Relationships (1999)
 Imagine What America Could Be in the 21st Century: Visions of a Better Future from Leading American Thinkers (2000)
 Healing the Soul of America: Reclaiming Our Voices as Spiritual Citizens (2000)
 Everyday Grace: Having Hope, Finding Forgiveness, And Making Miracles (2002
 The Gift of Change: Spiritual Guidance for Living Your Best Life (2004)
 A Course in Weight Loss: 21 Spiritual Lessons for Surrendering Your Weight Forever (2010)
 The Law of Divine Compensation: On Work, Money and Miracles (2014)
 Tears to Triumph: The Spiritual Journey from Suffering to Enlightenment (2016)
 A Politics of Love: A Handbook for a New American Revolution (2019)

קישורים חיצוניים





 הערות שוליים 

קטגוריה:סופרות יהודיות אמריקאיות
קטגוריה:פעילים פוליטיים יהודים אמריקאים
קטגוריה:בוגרות מכללת פומונה
קטגוריה:בוגרי מכללת פומונה
קטגוריה:אמריקאים שנולדו ב-1952
קטגוריה:אמריקאיות שנולדו ב-1952